ออมสินปรับขึ้นดอกเบี้ยเงินฝาก 80 สต.
ธนาคารออมสินประกาศขึ้นดอกเบี้ยเงินฝากเฉลี่ย 0.25-0.80%
7 ธ.ค. 2553

ธนาคารออมสินประกาศขึ้นดอกเบี้ยเงินฝากเฉลี่ย 0.25-0.80% 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินได้ประกาศขึ้นอัตราดอกเบี้ยเงินฝากเฉลี่ย 0.25 – 0.80 %  สำหรับผู้ฝากทั่วไปและนิติบุคคล โดยปรับขึ้นอัตราดอกเบี้ยเงินฝากประจำ 6 เดือน จากเดิม  1.25 %  เป็น  1.50 %  อัตราดอกเบี้ยเงินฝากประจำ 12 เดือน จาก 1.45 %  เป็น  1.75 % เงินฝากประจำรายเดือนยกเว้นภาษี จากเดิม  1.75 % เป็น 2.55 %
พร้อมกันนี้ได้เพิ่มเงินฝากประเภทประจำอีก 2 ประเภท ได้แก่ เงินฝากประจำ 24 เดือน กำหนดอัตราดอกเบี้ย  2.35 %  และเงินฝากประจำ 36 เดือน กำหนดอัตราดอกเบี้ย 2.75 %  โดยจะมีผลตั้งแต่วันที่ 9 ธ.ค. 2553 นี้เป็นต้นไป
สำหรับอัตราดอกเบี้ยเงินกู้นั้น ธนาคารฯ ยังคงอัตราดอกเบี้ยเงินกู้ขั้นต่ำประเภทเงินกู้ที่มีระยะเวลา (MLR) ไว้ที่ 6.00 % และประเภทเงินเบิกเกินบัญชี (MOR) อยู่ที่  6.25 %  เช่นเดิม